Abū Hāmid al-Ghazālī
Abū Hāmid al-Ghazālī (1058–1111; araabia ابو حامد الغزالي) oli pärsia päritolu teoloog, filosoof, jurist ja müstik. Ta on üks tähelepanuväärsemaid õpetlasi islami filosoofia ajaloos. Ta sündis Tusi linnas Khorāsāni provintsis. Õppis Gorgānis ja Neyshābūris. 1091. aastal kutsus vesiir Nizam al-Mulk ta Bagdadi, kus ta juhatas ülikooli. Mõne aasta pärast suundus ta pikale rännakule, käies Damaskuses, Jeruusalemmas, Hebronis, Mediinas ja Mekas. Elu lõpul naasis ta kodulinna Tusi. Al-Ghazālī kirjutas üle 70 raamatu.